b'\n_START_ARTICLE_\nVideospillutvikler\n_START_PARAGRAPH_\nEn videospillutvikler (ofte kalt spillutvikler) er en person eller en virksomhet som utvikler og designer et videospill. Noen spillutviklere spesialiserer seg p\xc3\xa5 \xc3\xa9n type spillkonsoll, for eksempel Sonys PlayStation, Microsofts Xbox, Microsoft Windows, Nintendos Wii U, mobiltelefoner eller lignende. Mange utviklere velger dog \xc3\xa5 utvikle spillene til to eller flere av de nevnte plattformene. De fleste utviklervirksomhetene f\xc3\xa5r finansiell st\xc3\xb8tte fra ulike videospillutgivere til b\xc3\xa5de utvikling og markedsf\xc3\xb8ring._NEWLINE_Noen utviklere spesialiserer seg p\xc3\xa5 \xc3\xa9n type spill, som actionspill eller snikespill, og andre utvikler spill i mange ulike sjangre. Noen fokuserer p\xc3\xa5 \xc3\xa5 porte spill fra \xc3\xa9n konsoll til en annen, eller oversette spill fra for eksempel japansk til engelsk. De fleste videospillutgiverne har egne sine egne utviklerteam; for eksempel er Naughty Dog en av Sonys utviklere, og Square Enix er et utviklerstudio underlagt Electronic Arts. Spillutviklere kan ogs\xc3\xa5 v\xc3\xa6re private og selvstendige, som Bungie Studios som har utviklet Halo-serien eksklusivt til Microsofts Xbox-konsoller.'